възможно най-кратък срок на съответния орган за обслужване на въздушното движение.
 б)
 Ако представената преди полета информация за запаса от гориво и броя на пътниците не е актуална към момента на излитането, това представлява съществена промяна в полетния план, която трябва да се докладва.
 SERA.4020 Приключване на полетен план
 а)
 Във възможно най-кратък срок след кацането то се докладва лично, по радиотелефон, линия за предаване на данни или чрез други средства, предписани от компетентния орган, на съответния орган за обслужване на въздушното движение на летището на кацане за всеки полет, за който е представен полетен план за целия полет или за останалата част от него до летището на местоназначение.
 1)
 Не се изисква доклад за кацане след кацане на летище, на което се предоставя обслужване на въздушното движение, при условие че радиовръзка или визуални сигнали показват, че кацането е наблюдавано.
 б)
 Когато полетен план е представен само за част от полета, която не включва останалата част от него до местоназначението, той се приключва, когато се изисква, посредством подходящ доклад до съответния орган за обслужване на въздушното движение.
 в)
 Ако на летището или оперативната площадка на кацане няма орган за обслужване на въздушното движение, докладът за кацането се предава, когато се изисква, на най-близкия орган за обслужване на въздушното движение във възможно най-кратък срок след кацане, като се използва най-бързото налично средство за това.
 г)
 Когато се знае, че съобщителните съоръжения на летището или на оперативната площадка на кацане са неподходящи и липсват други начини за обработване с наземни средства на доклада за кацане, трябва да се предприемат следните действия. Непосредствено преди кацането на въздухоплавателното средство на съответния орган за обслужване на въздушното движение се предава по възможност съобщение, което е аналогично на доклада за кацане, когато се изисква такъв доклад. Обикновено съобщението се предава на аеронавигационната станция, обслужваща органа за обслужване на въздушното движение, отговарящ за района за полетна информация, в който се експлоатира въздухоплавателното средство.
 д)
 Докладът за кацане, изготвен от въздухоплавателното средство, трябва да съдържа информация по следните въпроси:
 1)
 идентификация (опознавателен индекс) на въздухоплавателното средство;
 2)
 летище или оперативна площадка на излитане;
 3)
 летище или оперативна площадка на местоназначение (само в случай на кацане не по местоназначение);
 4)
 летище или оперативна площадка на кацане;
 5)
 час на пристигане.
 РАЗДЕЛ 5
 Визуални метеорологични условия (ВМУ), правила за визуални полети (ПВП), особени ПВП и правила за полети по прибори
 SERA.5001 Минимални стойности на ВМУ за видимостта и разстоянието до облаци
 Минимални стойности на ВМУ за видимостта и разстоянието до облаци се съдържат в таблица S5-1.
 Таблица S5-1
 (1)
 Диапазон от абсолютни височини
 Клас на въздушното пространство
 Видимост в полет
 Разстояние до облаците
 На и над 3 050 m (10 000 ft) височина над средното морско равнище (AMSL)
 A (2) B C D E F G
 8 km
 1 500 m хоризонтално
 300 m (1 000 ft) вертикално
 Под 3 050 m (10 000 ft) AMSL и над 900 m (3 000 ft) AMSL или над 300 m (1 000 ft) над терена — валидна е по-голямата височина
 A (2)